Imtella' Jannar 7, 2022 - Aġġornata 7 Ta' Jannar, 2022 6:16pm Fl-isfond ta' żieda qawwija ta' każijiet ta' Covid kaġun tal-varjant Omicron, l-Għaqda Dinjija tas-Saħħa qed tappella biex it-tilqim ikun aċċessibbli għal kulħadd, speċjalment f'pajjiżi li għadhom qed jiżviluppaw. L-Għaqda Dinjija tas-Saħħa qalet li n-numri rapportati ma jirrflettux ir-realtà billi minħabba l-festi t-testijiet qegħdin b'lura. F'ġimgħa l-każijiet ġodda żdiedu b'64% fl-Ewropa, 78% fin-Nofsinhar tal-Asja u d-doppju fl-Amerika. L-Istati Uniti, ir-Renju Unit, Franza, Spanja u l-Italja huma l-aktar pajjiżi li fihom ġew irreġistrati każijiet f'perjodu ta' sebat ijiem.